Перад пачаткам сьв. Імшы было малітоўнае чуваньне пілігрымаў, у рамках якога хор грэка‐каталіцкай парафіі з Берасьця сьпяваў па‐беларуску фрагмент Акафісту да Багародзіцы. Народжаны ў 1631 г. у Падэгродзі каля Старога Сонча ў сялянскай сям’і, Ян Папчынскі ў маладосьці ўступіў у ордэн піяраў, дзе прыняў імя Станіслаў ад Ісуса і Марыі. Згоршаны легкаважным стаўленьнем братоў да манаскіх шлюбаў, пасьля 16 гадоў жыцьця ў Ордэне пакінуў піяраў, каб у 1673 годзе заснаваць новую супольнасьць, якой даручыў распаўсюджваць марыйную пабожнасьць. Памёр 17 верасьня 1701 г. у Гуры Кальварыі каля Варшавы.